stanford-oval/wikipedia huggingface dataset:
Uneton48
Vuoden 2008 kilpailu

Vuoden 2008 kilpailu oli osa maailmanlaajuista 48 Hour Film Project -tapahtumaa. Kilpailuun ilmoittautui 93 ryhmää. Tuomaristossa olivat Aleksi Bardy, Laura Malmivaara, Aku Louhimies ja Peter Flinckenberg.
Pakollisina elementteinä elokuvissa piti esiintyä
roolihahmo: Taisto tai Inkeri Suomalainen, poliitikko
lavaste: vaaka
vuorosana: "Älä nukahda."
Kilpailun voitti New Dawn -ryhmän elokuva Vaakalaudalla.
Vuoden 2010 kilpailu

Vuoden 2010 kilpailuun ilmoittautui 96 ryhmää ja noin 1500 henkilöä. Tuomaristossa toimivat Johanna Vuoksenmaa, Tiina Lymi, Dome Karukoski ja Kalle Kinnunen.
Pakollisina elementteinä elokuvissa piti esiintyä
roolihahmo: sisko tai veli, auttaja
vuorosana: "Se on käsityötä"
jotain muuta tupakoinnin sijaan kohtauksessa, jossa tyypillisesti yksi tai useampi roolihenkilöistä tupakoisi
Kilpailuun palautetut elokuvat esitettiin Finnkinon elokuvateattereissa Helsingissä, Turussa, Tampereella ja Oulussa. Kilpailun voitti Karate Ninjas -ryhmän elokuva Perheyritys.
Vuoden 2011 kilpailu

Vuonna 2011 joukkueita oli yhteensä lähes sata noin 40 paikkakunnalta. Tuomaristossa toimivat Johanna Vuoksenmaa, Peter Flinckenberg, Laura Malmivaara, Sarita Harma ja Sakari Mäkelä.
Pakollisina elementteinä elokuvissa vaadittiin vuonna 2011
esine: peili
roolihahmo: Aini tai Arttu, hifistelijä
lisäelementti: tunteenpurkaus
Kilpailun voitti "Viro Tuotanto" -ryhmän "Palasokerimies"-elokuva .
Vuoden 2012 kilpailu

Vuonna 2012 joukkueita oli yhteensä noin 130. Tuomaristossa toimivat Joona Louhivuori, Lauri Nurkse, Jani Tiihonen ja Samuli Valkama.
Pakollisina elementteinä elokuvissa vaadittiin vuonna 2012
visuaalinen elementti: Tahra
roolihahmo: Tesla joka on peluri
lisäelementti: Puhkeaminen lauluun / tanssiin
Kilpailun voitti "Viro Tuotanto" -ryhmän "ihminen vastaan luonto" -genren Sisäavaruus-elokuva
Vuoden 2013 kilpailu

Vuonna 2013 joukkueita oli yhteensä noin 100 . Vuonna 2013 Uneton48-kilpailun tuomaristossa toimivat Tero Kaukomaa, Karoliina Kivijärvi, Mikko Kuparinen, Teemu Nikki, Jenni Toivoniemi ja Jouni Vikman.
Pakollisina elementteinä elokuvissa vaadittiin vuonna 2013
visuaalinen elementti: Sakset
roolihahmo: Luukas/Lyyti, (tai kansainvälisemmin Lucas/Lydia) keksijä
lisäelementti: sanonta
Kilpailun voitti "Naughty German" -ryhmän LiebesLied-elokuva. Yleisöäänestyksen voitti "Team Dirtstudiosion" Paluulippu-elokuva.
Vuoden 2014 kilpailu

Vuonna 2014 Uneton48-kilpailun tuomaristossa toimivat Kaisa Leppänen, Ilja Rautsi, Elli Toivoniemi ja Timo Vuorensola.
Pakollisina elementteinä . elokuvissa vaadittiin vuonna 2014
visuaalinen elementti: Kortti
roolihahmo: hullu
lisäelementti: Freudilainen lipsahdus
Kilpailun voitti Korruptio-ryhmän Äiti-elokuva. Yleisöäänestyksen voitti "Junkyard Films" -ryhmän "Show ei lopu koskaan" -elokuva.
Vuoden 2015 kilpailu

Vuonna 2015 joukkueita ilmoittautui kilpailuun yhteensä noin 130. Tuomaristossa toimivat Reidar Palmgren, Kaisa Penttilä. Eeva Putro, Kimmo Sillanmikko ja Satu Silvo.
Pakollisina elementteinä elokuvissa vaadittiin vuonna 2015
esine: origami
roolihahmo: auktoriteetti
lisäelementti: temppu
Kilpailuun palautetut elokuvat esitettiin Finnkinon elokuvateattereissa Helsingissä, Turussa ja Tampereella. Kilpailun voitti "Will Smithin Pojat" -ryhmän "Kuudes hetki" -elokuva. Yleisöäänestyksen voitti Nemigo-ryhmän Freemium-elokuva .
Vuoden 2016 kilpailu

Vuonna 2016 joukkueita ilmoittautui kilpailuun yhteensä 154.
Pakollisina elementteinä elokuvissa vaadittiin vuonna 2016
esine: pienoismalli
roolihahmo: idealisti
lisäelementti: kuuluisa elokuvasitaatti
Uneton48 Goes Long -elokuvaprojekti

Uneton48 Goes Long elokuvaprojektissa toteutettiin kokoillan elokuva 48 päivässä yhteistyössä yleisön kanssa. Night Goes Long -elokuva valmistui 25.9.2015 ja sai ensi-iltansa Elisa Viihteellä sekä Rakkautta & Anarkiaa -festivaalin yhteydessä järjestettävässä näytöksessä. Elokuvan pääosissa ovat mm. Manuela Bosco, Elias Gould, Eeva Putro, Olli Rahkonen ja Seela Sella. Elokuvan ohjasivat Vesa Kuosmanen ja Henri Huttunen..
Aiheesta muualla

Uneton48-kotisivut
Uneton48 Goes long -sivusto (Arkistoitu – Internet Archive)
Rakkautta ja Anarkiaa -sivustolla Night Goes long -elokuvan esittely (Arkistoitu – Internet Archive)
City.fi-sivuston artikkeli Night Goes long -elokuvasta
Night Goes long -elokuva IMDB-sivustolla
2010-2012 Uneton48 pätkät Youtubessa
2014- Uneton48 pätkät Vimeossa
Tornion kihlakunta

Tornion kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Tornion kaupunki. Kihlakunta sijaitsi Lapin läänissä.
Vihertikat

| Vihertikat |
| --- | --- |
 Vihertikka (Picus viridis)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Vihertikat Picus  Linnaeus, 1758
Katso myös
   Vihertikat Wikispeciesissä   Vihertikat Commonsissa 
Infobox OKNimi-testi OK: 
Vihertikat (Picus) on tikkojen heimoon kuuluva lintusuku.
Lajeja

Atlaksenvihertikka (Picus vaillantii)
Burmanvihertikka (Picus viridanus)
Harmaapäätikka (Picus canus)
Intianvihertikka (Picus xanthopygaeus)
Japaninvihertikka (Picus awokera)
Liekkivihertikka (Picus chlorolophus)
Naamiovihertikka (Picus erythropygius)
Palmuvihertikka (Picus vittatus)
Punakaulustikka (Picus rabieri)
Punasiipitikka (Picus puniceus)
Suomuvatsatikka (Picus squamatus)
Vihertikka (Picus viridis)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Viidakkoleppälintu

| Viidakkoleppälintu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Cinclidium
Laji::  frontale
Kaksiosainen nimi
 Cinclidium frontale  Blyth, 1842 
Katso myös
   Viidakkoleppälintu Wikispeciesissä   Viidakkoleppälintu Commonsissa 
Infobox OKNimi-testi OKIUCN-testi OK: 
Viidakkoleppälintu (Cinclidium frontale) on sieppojen heimoon kuuluva aasialainen varpuslintu. Sen esiintymisalue ulottuu Himalajan kaakkoisrinteiltä Koillis-Intian Assamista ja Sikkimistä itäiseen Nepaliin, Bhutaniin, Kiinan Sichuanin lounaisosiin ja Indokiinan pohjoisosiin. Lajista tunnetaan kaksi alalajia. Edward Blyth kuvaili lajin holotyypin Sikkimistä vuonna 1842.
Aiheesta muualla

Viidakkoleppälintukoiras[vanhentunut linkki]
Tsaḯri

| Tsaḯri Τσαΐρι |
| --- | --- |
 Tsaḯri
 Koordinaatit: 36°22′58″N, 28°11′45″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901060204
Väkiluku (2021):  494
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Tsaḯri (kreik. Τσαΐρι) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 494 (2021).
Tsaḯrin kylä sijaitsee noin seitsemän kilometriä etelään Ródoksen kaupungista. Se on osa Koskinoún kaupunkiyhdyskuntaa. Kylän aiempi nimi oli Agía Varvára (Αγία Βαρβάρα).
Tusse

| Tusse |
| --- | --- |
 Tusse vuonna 2019.
Henkilötiedot
Koko nimi:  Tousin Michael Chiza
Syntynyt: 1. tammikuuta 2002 (ikä 22) Kongon demokraattinen tasavalta
Ammatti:  laulaja
Muusikko
Taiteilijanimi:  Tusse
Laulukielet:  englanti
Aktiivisena:  2018–
Tyylilajit:  pop
Yhtyeet:  Universal Music
Aiheesta muualla
tusseofc.wixsite.com/home
  [ Muokkaa Wikidatassa ] [ ohje ]  
Tousin Michael Chiza (s. 1. tammikuuta 2002 Kongon demokraattinen tasavalta), tunnettu myös taiteilijanimellään Tusse, on kongolais-ruotsalainen laulaja. Hän edusti Ruotsia kappaleella ”Voices” vuoden 2021 Eurovision laulukilpailussa Rotterdamissa sijoittuen lopulta finaalissa 109 pisteellä sijalle 14.
Tusse syntyi Kongon demokraattisessa tasavallassa ja tuli Ruotsiin 8-vuotiaana tätinsä kanssa pakolaisena. Ruotsissa hän asui perheen luona Kullsbjörkenin kylässä, jossa hän on asunut vuodesta 2015 lähtien. Vuonna 2018 hän osallistui ruotsalaiseen Talang 2018 -ohjelmaan, jonka lähetti TV4-televisiokanava. Ohjelmassa hän eteni semifinaaliin, jonka jälkeen hän tippui kilpailusta. Hän sai kehua semifinaali-esityksestään tuomari Bianca Wahlgren Ingrossolta. Tusse oli myös finalisti Ruotsin vuoden 2019 Idol-kilpailussa. Finaalissa hänen kanssaan kilpaili Freddie Liljegren. Tusse julistettiin lopulta voittajaksi.
Voittonsa jälkeen Tusse julkaisi kolme singleä. Kaksi hänen singleään, hän esitti Idol-kilpailussa: cover-version Whitney Houstonin kappaleesta "How Will I Know" (22. marraskuuta 2019), jonka hän esitti Top 12 -kilpailijana. Finalistina hän esitti toisen singlensä, nimittäin hänen versionsa kauden voittokappaleesta "Rain" (3. joulukuuta 2019). Hänen kolmas single on nimeltään "Innan du går".
Tusse osallistui Ruotsin euroviisukarsintana toimivaan Melodifestivalen 2021 -kilpailuun kappaleella "Voices". Kilpailussa hän eteni suoraan finaaliin, joka järjestettiin 13. maaliskuuta 2021. Finaalissa hän voitti kilpailun 175 pisteellä.
Diskografia > Singles

| Nimi | Vuosi | Listasijoitukset> SWE  | Albumi |
| --- | --- | --- | --- |
| "How Will I Know" | 2019 | — | Albumittomat singlet |
| "Rain" | 2019 | 63 | Albumittomat singlet |
| "Innan du går" | 2020 | — | Albumittomat singlet |
| "Jag tror på sommaren" | 2020 | — | Albumittomat singlet |
| "Crash" | 2020 | — | Albumittomat singlet |
| "Voices" | 2021 | 1 | Albumittomat singlet |
Tut

Tut voi tarkoittaa seuraavia:
Tut, piirikunta Adıyamanin maakunnassa, Turkissa
Tut eli monguorit, Kiinassa asuva etelämongolilainen kansa
Lyhenne

Lyhenteenä TUT voi tarkoittaa:
TUT, Tampere University of Technology; Tampereen teknillinen yliopisto
TUT, Turun Uusi Telakka; Pernon telakka Turussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tut”, voi hakea sivunnimihaulla, laajalla sivunnimihaulla tai tekstihaulla.
Tschudi

Tschudi on muun muassa seuraavien vvhenkilöiden sukunimi:
Ägidius Tschudi (Aegidius Tschudi, (1505–1572), sveitsiläinen historioitsija
Clara Tschudi (1856–1945), norjalainen kirjailija
Friedrich von Tschudi (1820–1886), sveitsiläinen kirjailija
Hugo von Tschudi (1851–1911), saksalainen taiteentuntija
Johann Jakob von Tschudi (1818–1889), sveitsiläinen luonnontieteilijä ja tutkimusmatkailija
Stephan Tschudi-Madsen (1923–2007), norjalainen taidehistorioitsija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vanuatun kansalaisuus

Vanuatun passi, jota maan kansalaiset voivat hakea
Vanuatun kansalaisuus on laillinen suhde Vanuatun tasavallan ja yksittäisen ihmisen välillä. Perustapauksissa noudatetaan ius sanguinis -periaatetta.
Kansalaisuuden saaminen syntymällä

Vanuatu jakaa syntyperäiset kansalaiset kolmeen ryhmään sen perusteella, milloin nämä ovat syntyneet:
Automaattiset: henkilöt, joiden kaikki isovanhempaa kuuluivat johonkin Vanuatun alueella eläneeseen heimoon maan itsenäistymisen yhteydessä (vuonna 1980)
Oikeutetut: henkilöt, joilla on vanuatulaisia esi-isiä, mutta toisen maan kansalaisuus maan itsenäistymisen yhteydessä
Syntyperäiset: henkilöt, joiden vähintään toinen vanhemmista on Vanuatun kansalainen ja jotka ovat syntyneen maan itsenäistymisen jälkeen
Kansalaisuuden saaminen hakemuksella

Kansalaisuus voidaan myöntää hakemuksella, mikäli hakija täyttää seuraavat ehdot:
Hakija on todistettavasti asunut Vanuatulla vähintään 10 vuotta ennen hakemuksen jättämistä (2 vuotta, mikäli tämä on naimisissa Vanuatun kansalaisen kanssa)
Hakija on osoittanut tyydyttävän bislaman kielen taidon.
Kansalaisuuden saaminen hakemuksella > Kansalaisuuden saaminen investoinnilla

Vuonna 2017 maan hallitus käynnisti ns. kehitystukiohjelman (engl. Development Support Program), jonka kautta merkittävän investoinnin tekemällä ulkomaalainen voi saada Vanuatun kansalaisuuden. Aluksi kyseessä oli vain kunniakansalaisuus, mutta elokuussa 2017 lakia muutettiin siten, että 130 000 dollarin arvoisella investoinnilla yksityishenkilö voi hakea Vanuatun kansalaisuutta, jonka nojalla nämä saavat mm. oleskella maassa ja hakea Vanuatun passia.
Kansalaisuuden ostaminen on siinä mielessä houkuttelevaa, että Vanuatulla ei ole tulo-, varallisuus-, perintö- eikä pääomatuloveroa.
Kaksoiskansalaisuus ja kunniakansalaisuus

Vanuatu on vuodesta 2013 alkaen sallinut kaksoiskansalaisuuden. Tähän vaikutti hallituksen suunnittelema reitti saada kansalaisuus investoinnin kautta. Kaksoiskansalaisilla on kuitenkin muutamia rajoituksia, jotka ovat:
Heitä ei voida valita julkisiin virkoihin
He eivät voi osallistua Vanuatun poliittiseen elämään
He eivät voi rahoittaa toimintaa, joka johtaisi poliittiseen epätasapainoon
He eivät voi tukea poliittisia puolueita tai perustaa sellaisia
He eivät voi asettua ehdolle vaaleissa.
Presidentti voi pääministerin esityksestä myöntää kunniakansalaisuuden sellaiselle henkilölle, joka on edistänyt, tai tulee edistämään, Vanuatun kehitystä. Tällaisella henkilöllä ei saa olla rikosrekisteriä ja hänen täytyy olla arvostettu yhteisössään tai kotimaassaan.
Tommy Mottola

| Tommy Daniel Mottola, Jr> .Henkilötiedot |
| --- | --- |
Syntynyt: 16. heinäkuuta 1949 (ikä 75)  Bronx, New York, Yhdysvallat
Puoliso:  Lisa Clark (1971–1990) Mariah Carey (1993–1998) Thalía (2000–)
Thomas Daniel ”Tommy” Mottola on yhdysvaltalainen musiikkijohtaja, Casablanca Records -levy-yhtiön osaomistaja, joka toimii yhteisyrityksenä Universal Music Groupin kanssa. Mottola oli laulaja Mariah Careyn puoliso ja on nykyään naimisissa meksikolaisen laulajan Thalían kanssa. Mottola johti Sony Music Entertainmentin kumppania, Columbia Recordsia lähes 15 vuotta.
Mottola tunnetaan ohjaajana ja entisenä lahjakkuuksien managerina. Hänen kuuluisimpia suojattejaan olivat Hall & Oates, Carly Simon, John Mellencamp, Diana Ross ja Taylor Dayne 1980-luvulla, Mariah Carey (hänen toinen vaimonsa) 1990-luvulla, Jessica Simpson ja Jennifer Lopez 2000-luvun alussa.
Aiheesta muualla

Vh1 (Arkistoitu – Internet Archive)
Tut.by

| tut> by |
| --- | --- |

Yritysmuoto:  rajavastuuyhtiö (OOO TUT BAI Media)
Perustettu:  2000
Perustaja:  Juri Zisser, Kirill Vološin
Lakkautettu:  suljettu 18.5.2021
Toimitusjohtaja:  Aleksandr Tšejan (OOO TUT BAI Media)
Avainhenkilöt:  mm. uutisten päätoimittaja Marina Zolotova (tut.by), pääjohtaja Ljudmila Tšekina (UP Nadežnyje programmy)
Kotipaikka:  ul. V. Horužei 1a, 6. etaž, 220005 Minsk,  Valko-Venäjä
Toimiala:  internet-palvelut
Tuotteet:  verkkoportaali, verkkouutiset, verkkokauppa, internetmainonta, webhosting- ja webosoitepalvelut
Emoyhtiö:  UP Nadežnyje programmy (ven. УП «Надежные программы»)
Omistaja:  UP Nadežnyje programmy
Kotisivu:  tut.by
Infobox OKVirheellinen NIMI-arvo: 
tut.by on vuonna 2000 käynnistetty valkovenäläinen internetportaali, verkkokauppa ja uutisportaali. Tämän Valko-Venäjän suurimman ja suosituimman portaalin taustaorganisaatio on rajavastuuyhtiö OOO TUT BAI Media. Tämä on puolestaan perustajansa Juri Zisserin (ven. Юрий Зиссер) hallitseman unitaariyritys UP Nadežnyje programmyn (ven. УП «Надежные программы») yhtiö.
Toukokuussa 2021 Valko-Venäjän hallinto sulki muun muassa valtionjohtoa arvostelleista laajoista mielenosoituksista raportoineen tut.by-portaalin jälleen kerran. Portaalin toimittajia oli jo tätä ennen vangittu. Ihmisoikeusjärjestö Vjasna luokitteli tut.by portaalin vangittuja johtohenkilöitä ja toimittajia poliittisiksi vangeiksi.
Aiheesta muualla

tut.by-sivusto (Arkistoitu – Internet Archive) (venäjäksi) (tut.by)
Зиссер уходит в творческий отпуск (1/2012) (venäjäksi) (kapital.by)
Юрий Зиссер: я не знаю, что делать с большими деньгами Читать полностью (4/2011) (Arkistoitu – Internet Archive) (venäjäksi) (tut.by)
savetutby.info
zerkalo.io
Viidakkoseikkailu

Viidakkoseikkailu (engl. Bring 'Em Back Alive) on vuonna 1982 tuotettu yhdysvaltalainen televisiosarja, jonka pääosassa on Bruce Boxleitner. Sarja perustuu löyhästi Frank Buckin samannimiseen kirjaan, ja sen tapahtumapaikkoina ovat Singapore ja Malesia. Kuten elokuva Kadonneen aarteen metsästäjät ja toinen sitä seurannut televisiosarja Kultainen apina, Viidakkoseikkailu sijoittuu 1930- tai 1940-luvulle.
Rooleissa

| 0 | 1 | 2 |
| --- | --- | --- |
|  Bruce Boxleitner   | … |  Frank Buck, suurriistan ansastaja ja villieläinten keräilijä   |
|  Cindy Morgan   | … |  Gloria Marlowe, Yhdysvaltain suurlähettiläs Singaporessa    |
|  Clyde Kusatsu   | … |  Ali, Buckin ystävä ja poika nro. 1    |
|  Ron O'Neal   | … |  Hänen kuninkaallinen korkeutensa, Johoren sulttaani    |
|  Sean McClory   | … |  Myles Delaney, Raffles Hotellin manageri   |
|  John Zee   | … |  G.B. Von Turgo, salakuljettaja ja Singaporen alamaailman johtaja   |
|  Harvey Jason   | … |  Bhundi   |
Jaksot

Seven Keys to Singapore (pilotti, 2 jaksoa)
There Is One Born Every Minute
The Reel World of Frank Buck
The Pied Piper
The Warlord
Thirty Hours
Wilmer Bass and the Serengeti Kid
Escape From Kampoon
The Best of Enemies
To Kill a Princess
Bones of Contention
A Switch in Time
The Shadow Women of Chung Tai
The Hostage
Dead Run
Storm Warning
Venstres Ungdom

| Venstres Ungdom |
| --- | --- |

Perustettu:  1908/1912
Tyyppi:  poliittinen nuorisojärjestö
Kotipaikka:  Nørre Voldgade 82, Kööpenhamina
Toiminta-alue:   Tanska
Jäsenet:  2 503 (2020)
Puheenjohtaja:  Lasse B. Sørensen
Kattojärjestö:  Venstre (emopuolue) Euroopan liberaalinuoret
Jäsenlehti:  Liber
Aiheesta muualla
Sivusto
Infobox OKNimi-testi OK: 
Venstres Ungdom (lyh. VU) on tanskalainen liberaali poliittinen nuorisojärjestö, joka tekee nuorisotyötä Venstre-puolueelle. Sen ensimmäiset paikallisosastot perustettiin vuonna 1908, ja valtakunnallinen organisaatio muodostettiin vuonna 1912. Venstres Ungdom on noin 2 500 jäsenellään Tanskan suurin poliittinen nuorisojärjestö, toiseksi suurin on DSU, jolla on noin 2 000 jäsentä.
Puheenjohtajat

1912–1915 Niels Elgaard
1915–1917 A. L. H. Elmquist
1917–1918 J. Chr. Jensen-Broby
1918–1919 H. Tranberg-Jensen
1919–1920 Jens Rahbek
1920–1922 H. C. Koefoed
1922–1923 Søren Peter Larsen
1923 Christian Christiensen
1923–1927 Henry Gideon
1927–1929 Edvard Sørensen
1929–1930 P. C. Jacobsen
1930–1932 Erik Eriksen
1932–1935 M. Elmertoft
1935–1937 N. K. Larsen
1937–1939 P. Thisted Knudsen
1939–1941 Jens Christian Christensen
1941–1943 Alfred Larsen
1943–1946 Søren Andersen
1946–1948 Jens Peter Petersen
1948–1951 Henry Christensen
1951–1953 P. Givskov Christensen
1953–1955 Søren Jensen
1955–1957 Niels Westerby
1957–1959 Niels Anker Kofoed
1959–1962 Knud Enggaard
1962–1964 Knud Erik Særkjær
1964–1966 Peter Holst
1966–1968 Jørgen Brøndlund Nielsen
1968–1970 Erik Fabrin
1970–1972 Bertil Toft Hansen
1972–1974 Knud Andersen
1974–1976 Anders Fogh Rasmussen
1976–1978 Niels Jørgen Hansen
1978–1980 Troels Brøndsted
1980–1983 Flemming Oppfeldt
1983–1985 Jens Skipper Rasmussen
1985–1986 Lars Møller Sørensen
1986–1989 Lars Løkke Rasmussen
1989–1990 Jesper Ib
1990–1991 Lars Bech Pedersen
1991–1993 Hans Kargaard Thomsen
1993–1995 Carl Holst
1995–1997 Kristian Jensen
1997–1999 Troels Lund Poulsen
1999–2001 Peter Christensen
2001–2003 Torsten Schack Pedersen
2003–2005 Claus Horsted
2005–2007 Karsten Lauritzen
2007–2009 Thomas Banke
2009–2011 Jakob Engel-Schmidt
2011–2013 Morten Dahlin
2013–2015 Jens Husted
2015–2017 Chris Holst Preuss
2017–2019 Jakob Sabroe
2019–2021 Kristian Lausten
2021–2023 Maria Ladegaard
2023– Lasse B. Sørensen
Aiheesta muualla

Järjeston kotisivut (tanskaksi)
Kuvia tai muita tiedostoja aiheesta Venstres Ungdom Wikimedia Commonsissa
Ventelä

| Ventelä> Vendelä |
| --- | --- |
 Lohjan rautatieasema sijaitsee Ventelässä. Asemalla ei ole enää henkilöliikennettä.
Kaupunki:  Lohja
Kaupunginosa nro:  24
Osa-alueet:  Mäntynummi, Asemanpelto, Lohjan Asema, Asemanrinne
Postinumero(t):  08500
Lähialueet:  Perttilä (Lohja), Lempola, Immula, Pappilankorpi
Ventelä (ruots. Vendelä) on Lohjan 24. kaupunginosa, joka sijaitsee kaupungin keskustasta noin neljä kilometriä koilliseen. Lännessä Ventelän Lempolasta erottaa harju, valtatie 25 ja Saukkolantie. Etelässä puolestaan Suitiantie erottaa Ventelän Pappilankorvesta ja idässä Perttilästä Puruskorventie. Nimen Ventelä arvellaan muodostuneen Itämeren slaavilaisten Vendien kauppakansasta, jotka kävivät kauppaa myös Suomen etelärannikolla rautakauden lopussa.
Lohjan kaupungin ja kunnan yhdistymisen jälkeen vuonna 1997 virallisesti muodostettu Ventelän kaupunginosa koostuu nykyisin Mäntynummen, Lohjan Aseman ja Asemanpellon sekä Asemanrinteen asuinalueista. Ennen kuntaliitosta Ventelä-nimellä viitattiin siihen Lohjan kunnan osaan, joka sijaitsi Lohjan kaupungin itäpuolella. Ventelä käsitti tuolloin Asemanrinteen, Asemanpellon, Lempolan, Perttilän, Mäntynummen, Muijalannummen ja Nälköönnummen alueet.
Lohjan asemanseutua. Oikealla rautatieasema.
Ventelässä on Hyvinkää–Karjaa-radan varressa sijaitseva rautatieasema. Henkilöliikenne rataosuudella päättyi 1983, tavaraliikennettä on edelleen. Hanko–Hyvinkää-radan sähköistyksestä tehtiin päätös 2019, jolloin hallitus varasi siihen 62 miljoonaa.
Mäntynummen koulujen lisäksi Ventelässä toimii Asemanpellon alakoulu, jossa on luokat 1-6.
Palvelut

Ravintola Juhlavaunu
Ventelän VPK
Entinen Etelän Maitokunnan meijeri, jossa nykyisin toimii Bonnen mehutehdas
Kunnaneneläinlääkäri
Leipomoita
Kahviloita
Kauneushoitoloita
Parturi-kampaamoita
Kukkakauppa Muotikukka
Lohjan Aseman Pizza & Kebab
Veli Kebab & Pizza
Mäntynummi

Mäntynummi (ruots. Tallbacka) on Ventelän kaupunginosan itäisin asuinalue. Alueella on pääasiassa 70-luvulla rakennettuja kerrostaloja. Mäntynummessa sijaitsee yksityinen hammaslääkäri,Mäntynummen yhtenäiskoulu, kirjasto, päiväkoti ja terveysasema.
Alueelle on tulossa Lidlin elintarvikekauppa 2022-2023 aikana.
Tulum (juusto)

Tulumin eri tyyppejä myynnissä kauppatiskillä Turkissa.
Tulum on turkkilainen juusto, jota valmistetaan eri alueilla useissa eri perinteisissä muodoissa. Tulum voidaan tehdä eri tyypistä riippuen lehmän-, vuohen- tai lampaanmaidosta tai eri maitoja sekoittamalla.
Tulumilla on useita eri paikallisia muotoja. Erzincanin tulum on ehkä eri muodoista suosituin Turkissa. Itä-Turkista lähtöisin olevaa muotoa kypsytetään kolmesta kuuteen kuukautta. Divlen tulum on nimetty Keski-Turkissa sijaitsevan syvän luolan mukaan, jossa juustoa kypsytetään. İzmirin tulumia tehdään Aigeianmeren alueella ja se tunnetaan tyypeistä toiseksi suosituimpana. Kargın tulum on peräisin Anatolian keskiosasta.
Tulumia valmistetaan vuohen- tai lampaannahkaisissa pusseissa. Nimi tulum viittaa myös erityisesti näihin pusseihin. Perinteisiä pidempään kypsyviä muotoja tehdään usein keväällä uusien kilien ja karitsojen syntymän jälkeen. Vuohen tai lampaan maito on tuolloin täyteläisempää. Perinteistä valmistustapaa käyttävät etenkin pienet paikalliset tuottajat. Tulumia voidaan valmistaa myös teollisemmin käyttämättä perinteisiä nahkapusseja valmistamalla sitä muovisissa tynnyreissä. Lopputuote on tällöin usein tasalaatuisempaa kuin perinteisissä tavoissa. Toisaalta tuolloin myös juusto poikkeaa ominaisuuksiltaan nahkaisissa pusseissa valmistetusta juustosta.
Ventastega curonica

| Ventastega |
| --- | --- |

 Devonikausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Varsieväiset Sarcopterygii
Alaluokka::  Rhipidistia
Kladi::  Tetrapodomorpha
Suku::  †Ventastega
Laji::  curonica
Kaksiosainen nimi
 Ventastega curonica  Ahlberg et al., 1994 
Katso myös
   Ventastega curonica Commonsissa 
Infobox OKVirheellinen NIMI-arvo: 
Ventastega curonica on myöhäiseltä devonikaudelta, 365 miljoonan vuoden takaa peräisin oleva kalasammakkofossiili, joka löydettiin Pavārin alueelta Latviasta ja kuvattiin tieteelle vuonna 2008. Se on eräs välimuoto kalojen ja ensimmäisten maalla eläneiden sammakkoeläinten välillä.